Жан Рене Лакост
Жан Рене Лакост () е тенисист от Франция от 1920-те и 1930-те години.

Той е сред така наречените 4 „мускетари“ на френския тенис (Жак Брюньон, Анри Коше, Рене Лакост и Жан Боротра), които през периода от 1925 г. до 1933 г. девет пъти играят финал и пет пъти печелят Купа Дейвис.

Три пъти е шампион на Откритото първенство на Франция, два пъти на Уимбълдън и два пъти на Откритото първенство на САЩ. Печели бронзов медал за Франция от Летните олимпийски игри в Париж през 1924 г. на двойки с Жан Боротра.

През 1926 и 1927 г. е №1 в световния тенис. След оттеглянето си от професионалния тенис Лакост става капитан на отбора на Франция за Купа Дейвис за периода 1931 – 1933 г. През 1976 г. е включен в Международната тенис зала на славата.

Жан Рене Лакост умира на 12 октомври 1996 г.

Lacoste 
Освен като тенисист, Рене Лакост е известен и като дизайнер на известните тенис фланелки с марката Lacoste.

Когато през 1926 г. тенисистът печели Открития Шампионат на Америка, той носи революционна за времето си дреха: тениска с къс ръкав, изработена от бяла плетена материя, наречена „jersey petit piquét“, която попива влагата. Това е първата версия на специално създадено за спорт облекло в света, абсолютно различно от актуалното за епохата: тъкано, твърдо и с дълги ръкави. От своите почитатели Лакост е бил наричан Крокодила, а понякога дори Алигатора. Има различни обяснения за това, като едно от тях е свързано със суровия му характер и с поведението му на тенис-корта, както и с навика му никога да не оставя противника си да се измъкне и да го притиска докрай. Сред по-достоверните обяснения за псевдонима на тенисиста, е и историята, според която Рене Лакост се обзаложил с капитана на своя отбор дали може да спечели даден мач. Залогът бил куфарче от крокодилска кожа, изложено в магазин в Бостън. Във връзка с този облог американската преса измисля и налага на играча псевдонима Le Crocodile – Крокодила. Това се случва през 1927 г. по време на турнира за Купа Дейвис. По-късно приятел на Лакост на име Робърт Джоър рисува крокодилче, което бродира върху сакото за мачовете на Лакост. Когато през 1933 г. Жан Рене Лакост се оттегля от тениса, той основава La Société Chemise Lacoste, която започва да произвежда известните тенис фланелки лакост.

Титли от Големия шлем и Купа Дейвис

Титли на сингъл (7)

Загубени финали на сингъл (4)

Титли на двойки (3)

Загубени финали на двойки (1)

Загубени финали на смесени двойки (2)

Отборни титли (2)

Загубени финали на отборни първенства (2)

Външни препратки 
 
  Списък с участия за Купа Дейвис
  International Tennis Hall of Fame Профил

Френски тенисисти
Парижани